《太平观》
宋代·郭祥正

下马携瘦筇，凌晨极幽赏。腾身孤峰半，纵目浮云上。

严严洞天路，霭霭灵气王。古木藏春容，飞流落天幌。

断崖倾郁萝，深宫秘真像。坛心綵虹贯，幡脚仙飙飏。

老鹤时一鸣，众鸟不敢傍。人寰杳何处，仕路险已忘。

高歌乐逍遥，抚掌遗得丧。长生岂无术，静理聊自放。

独醒世不容，苟合情辄枉。咄嗟胡为乎，兹焉卜长往。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。